'92થી ગુજરાતી લેખક મંડળને કારણે અશ્વિની ભટ્ટ સાથે મિત્રતા જામી ગઈ'તી. પાછા નજીક નજીકમાં રહીએ એટલે બંગલે રોજ જતા આવતા રહેવાનું થાય. આજે બધા આંસુ સારે છે પણ એમના સૌથી કપરા સમય એટલે કે હાર્ટસર્જરી પછી રીકવરીના ગાળામાં નરી એકલતા હતી. એકેય ફેન હાજર નહતો. એક પડખે એમની થનાર પુત્રવધુ, બીજે પડખે હું. આંટી પણ નીલ જોડે પાછા જતા રહ્યા હતા. દિવસનો મોટો ભાગ એમને ત્યાં જ વિતાવતો. લખતો. ઉપરના માળે લેખક મંડળનો રાઈટર્સ કોર્નર હતો.